**ZMLUVA O DIELO Č. ...**

uzatvorená podľa § 536 a nasl. zákona č. 513/1991 Zb. Obchodného zákonníka

medzi:

Objednávateľ: ..................................................

Sídlo: ..................................................

IČO: ..................................................

Práva forma: ..................................................

Zapísaný: ..................................................

Zastúpený: ..................................................

Bankové spojenie: ..................................................

Emailová adresa: ..................................................

Telefónne číslo: ..................................................

(ďalej len „Objednávateľ“)

a

Zhotoviteľ: ..................................................

Miesto podnikania: ..................................................

IČO: ..................................................

Práva forma: ..................................................

Zapísaný: ..................................................

Zastúpený: ..................................................

Bankové spojenie: ..................................................

Emailová adresa: ..................................................

Telefónne číslo: ..................................................

 (ďalej len „Zhotoviteľ“)

Objednávateľ a zhotoviteľ (ďalej v zmluve aj len „zmluvné strany“ v príslušnom gramatickom tvare), uzatvárajú v súlade s § 536 a nasledujúcimi ustanoveniami zákona č. 513/1991 Zb. Obchodného zákonníka v znení neskorších predpisov túto zmluvu o dielo (ďalej v zmluve len „zmluva“ alebo „táto zmluva“ v príslušnom gramatickom tvare).

**Článok I.**

**Predmet diela**

1.1. Zhotoviteľ sa zaväzuje zhotoviť pre Objednávateľa vo vlastnom mene a na vlastnú zodpovednosť dielo ............................ za podmienok vzájomne dohodnutých touto zmluvou (ďalej aj len „dielo“) a objednávateľ sa zaväzuje riadne zhotovené dielo prevziať a zaplatiť zhotoviteľovi za jeho zhotovenie cenu diela v rozsahu a za podmienok ustanovených v tejto zmluve.

1.2. Zmluvné strany sa dohodli, že všetky práce a dodávky požadované Objednávateľom alebo navrhnuté zhotoviteľom nad zmluvne dohodnutý rozsah vymedzený v tejto zmluve, ktorých potreba realizácie vznikne v priebehu vykonávania zmluvných prác a ktoré nie sú v tejto zmluve zahrnuté, budú považované za práce naviac (ďalej aj len „naviacpráce“). Tieto práce musia byť dohodnuté prostredníctvom písomného dodatku k tejto zmluve.

1.3. Zhotoviteľ sa zaväzuje dielo realizovať vo vlastnom mene a na vlastnú zodpovednosť, ako podnikanie, v súlade s touto zmluvou, a v súlade s požiadavkami Objednávateľa a dokumentáciou rozhodnou pre zhotovovanie diela. Zhotoviteľ sa zaväzuje realizovať dielo s odbornou starostlivosťou a lege artis, pri zohľadnení súčasných odborných poznatkov a štandardov. Zhotoviteľ je oprávnený využiť pri zhotovovaní diela služby subdodávateľov len na základe výslovného súhlasu Objednávateľa.

**Článok II.**

**Čas a miesto plnenia**

2.1. Zmluvné strany sa dohodli, že dielo bude realizované v čase do ............................

2.2. Odovzdanie diela sa súčasne považuje za ukončenie zhotovovania celého diela. Zhotoviteľ splní svoju povinnosť zhotoviť dielo jeho riadnym ukončením, vrátane odstránenia vád a odovzdaním diela v dohodnutom mieste plnenia Objednávateľovi. Za čas úplného zhotovenia diela sa považuje až deň, kedy bol oboma zmluvnými stranami podpísaný Protokol o odovzdaní a prevzatí diela (ďalej aj len „Protokol“).

2.3. Miestom zhotovovania diela a aj miestom jeho odovzdania je ............................

**Článok III.**

**Cena a platobné podmienky**

3.1. Zmluvné strany sa dohodli, že cena za zhotovenie diela uvedeného v článku I. tejto zmluvy je ................... s DPH.

3.2. V cene diela podľa predchádzajúceho odseku sú zahrnuté všetky náklady spojené s dodaním diela do miesta plnenia, dohodnutého v článku II. tejto zmluvy, s jeho montážou a uvedením do prevádzky.

3.3. Zmluvné strany sa dohodli, že Objednávateľ je povinný pred začatím realizácie diela uhradiť Zhotoviteľovi zálohu vo výške 30 % z ceny diela pri podpise tejto zmluvy; zvyšok ceny t.j. 70 % z ceny diela uhradí po dodaní tovaru, avšak pred začatím montáže, na čo ho je Zhotoviteľ oprávnený vyzvať a vystaviť mu na tieto platby zálohové faktúry v súlade a za podmienok určených touto zmluvou.

**Článok IV.**

**Odovzdanie diela**

4.1. Po ukončení diela Zhotoviteľ bezodkladne vyzve Objednávateľa na prevzatie diela. O odovzdaní a prevzatí diela spíšu zmluvné strany Protokol o odovzdaní a prevzatí diela, v ktorom uvedú, či je dokončené dielo bez vád, alebo má vady. Ak má dielo vady, uvedú sa v ňom a stanoví sa aj termín ich odstránenia, v prípade, že sú odstrániteľné.

4.2. Objednávateľ je povinný dielo prevziať aj s drobnými vadami, ktoré nebránia užívaniu diela pre účely, na ktoré bolo určené. Objednávateľ tieto vady uvedie v Protokole o odovzdaní a prevzatí diela. Zhotoviteľ je povinný tieto vady odstrániť do …………. dní od podpísania Protokolu. Zhotoviteľ je povinný odovzdať Objednávateľovi doklady, ktoré sú potrebné na prevzatie a na užívanie diela.

4.3. Za moment úplného zhotovenia diela, sa považuje deň podpisu Protokolu o odovzdaní a prevzatí diela oboma zmluvnými stranami.

**Článok V.**

**Záručná doba a zodpovednosť za vady**

5.1. Zhotoviteľ zodpovedá za to, že dielo podľa tejto zmluvy je zhotovené podľa podmienok tejto zmluvy, a že počas záručnej doby bude mať vlastnosti dohodnuté v tejto zmluve.

5.2. Zhotoviteľ zodpovedá za vady, ktoré dielo má v čase jeho odovzdania Objednávateľovi. Za vady, ktoré sa prejavili po odovzdaní diela zodpovedá Zhotoviteľ iba vtedy, ak boli spôsobené porušením jeho povinností.

5.3. Záručná doba realizovaného diela sa stanovuje na dobu 12 mesiacov a začína plynúť dňom protokolárneho odovzdania diela Objednávateľovi podľa článku IV. tejto zmluvy. Presný termín ukončenia záručnej lehoty zmluvné strany zapíšu do zápisnice o odovzdaní a prevzatí diela. Na technologické dodávky, materiály a komponenty platia záručné doby jednotlivých výrobcov.

**Článok VI.**

**Výhrada vlastníckeho práva**

6.1. Realizované dielo alebo neuhradená časť realizovaného diela (ďalej len „Tovar“) zostáva vlastníctvom Zhotoviteľa do splnenia všetkých  jej prináležiacich nárokov k objednávateľovi, vzniknutých zo vzájomných obchodných vzťahov, pričom je Objednávateľ povinný Tovar zodpovedajúcim spôsobom označiť ako vlastníctvo Zhotoviteľa. Eventuálne náklady právnych intervencii na presadenie výhrady vlastníctva idú na tiaž Objednávateľa. Objednávateľ nesie po celú dobu trvania výhrady vlastníctva riziko vzniknutej škody, riziko  odcudzenia, náklady spojené so skladovaním, poistením, riziko škody spôsobené tretím osobám a akékoľvek iné súvisiace náklady a riziká.

6.2. Objednávateľ je povinný dodaný Tovar, u ktorého existuje výhrada vlastníctva podľa tejto zmluvy, kedykoľvek na požiadanie Zhotoviteľovi vydať späť a to i keby sa Tovar nachádzal u tretej osoby. Objednávateľ je na základe písomnej výzvy, v lehote najneskôr do ............ dní od jej doručenia, vydať Tovar Zhotoviteľovi podľa predchádzajúcej vety.

**Článok VII.**

**Záverečné ustanovenia**

7.1. Vzťahy neupravené touto zmluvou sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi Slovenskej republiky.

7.2. Zmeny a doplnky tejto zmluvy sa môžu vykonať výlučne písomne formou dodatku.

7.3. Pre prípad, že niektoré z ustanovení tejto zmluvy je alebo sa v budúcnosti stane z akýchkoľvek dôvodov neplatným alebo neúčinným, v takomto prípade platnosť ostatných ustanovení tejto zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti právneho poriadku čo najviac približuje tomu, čo si zmluvné strany pri uzatváraní tejto zmluvy želali.

7.4. Zmluvné strany vyhlasujú, že si túto zmluvu prečítali,  jej obsahu porozumeli, že túto zmluvu uzatvárajú dobrovoľne, nie v tiesni, ani za inak nápadne nevýhodných podmienok, že ich prejavy vôle sú vážne, určité, zrozumiteľné a na znak toho, že obsah tejto zmluvy zodpovedá ich skutočnej slobodnej vôli, ju podpísali.

7.5. Táto zmluva nadobúda platnosť a účinnosť dňom jej podpisu oboma zmluvnými stranami.

7.6. Táto zmluva je vyhotovená v dvoch rovnopisoch, pričom každá zo strán obdrží jedno vyhotovenie.

7.7. Neoddeliteľnými súčasťami tejto zmluvy sú Príloha o ....................

V .................................., dňa ...................

............................................................. ..........................................................

Objednávateľ Zhotoviteľ